ناسر فەھیمی
ناسر فەهیمی (لەدایکبووی ٨ی ئایاری ساڵی ١٩٧٤ لە سنە، پارێزگای کوردستان) پزیشک و داکۆکیکاری مافی مرۆڤ و زیندانییەکی سیاسی ویژدانە لە ئێران. وە یەکەم کەساییەتییە لە مێژووی سیاسی ئێراندا کە بە شێوەیەکی فەرمی داوای لە کۆماری ئیسلامی ئێراندا کرد کە ڕەگەزنامەی ئێرانیەکەی هەڵبوەشێنێتەوە بەهۆی جۆری دیکتاتۆرییەتی حکومەت.

ژیان 
ناسر فەهیمی لە ٨ی ئایاری ساڵی ١٩٧٤ لە شاری سنە لە دایکبووە.

لە نامەیەکی کراوەدا کە ئاراستەی نووسینگەی کۆمیسیارانی باڵای نەتەوە یەکگرتووەکان بۆ مافی مرۆڤ، میچێل باچلە و سەرۆک کۆماری ویلایەتە یەکگرتووەکان جۆ بایدن، خوازیاری چڕبوونەوەی شەرمەزارکردنی مافی مرۆڤ لە دژی کۆماری ئیسلام.

دەستگیرکردن و زیندانیکردن 
ناوبراو بۆ یەکەمجار لە ساڵی ١٩٩٨ لە کاتی ناڕەزایەتییەکان بە ئامانجی ئیدانەکردنی کردەوەی پشتیوانی حکوومەتی تورکیا بۆ عەبدوڵڵا ئۆجەلان دەستگیرکرا. هەروەها لە ساڵی ٢٠١٠ دوای ٢١ ڕۆژ لە دەستگیرکردنی لە شوێنێکی نادیار، گواسترایەوە بۆ زیندانی ٢٠٩.

هەروەها سزای ١٠ ساڵ زیندانی بەسەردا سەپێندرا لە ساڵی ٢٠١٤، لەلایەن ئەبو قاسم سەڵاواتییەوە بە تۆمەتی "بەڕێوەبردنی گروپە ئۆپۆزسیۆنەکان". لە ساڵی ٢٠١٥دا بە تۆمەتی "سووکایەتیکردن بە دەسەڵاتدارانی دادوەری" سزای شەش مانگ زیندانیکردن و ٧٤ قامچیی بەسەردا سەپێندرا. هەروەها بۆ ماوەی ساڵێک لە زیندانی فەشەفوویە زیندانی کراوە و لەوێشدا دەستڕاگەیشتن بە خزمەتگوزارییە پزیشکییەکانی لێ بێبەش کراوە.

هەڵوەشاندەوەی ڕەگەزنامە 
ناسری لە پەیامێکدا بۆ عەلی خامنەیی، ڕێبەری کۆماری ئیسلامیی ئێران و حەسەن ڕۆحانی سەرۆک کۆماری ئێران، داوای لە دەزگای قەزایی کرد کە بە هۆی دیکتاتۆرییەتی ڕێژیمەکانەوە ڕەگەزنامەی فەرمی خۆی هەڵبوەشێنێتەوە.

سەرچاوەکان 

لەدایکبووانی ١٩٧٤
زیندووان
خەڵکی سنە